open-index/open-wikipedia-markdown huggingface dataset:
Kvenka (Spānija)

**Kvenka** (, ) ir pašvaldība un pilsēta Spānijas centrālajā daļā, Kastīlijā-Lamančā. 2022. gadā Kvenkā dzīvoja 53,4 tūkstoši iedzīvotāju. Tas ir Kvenkas provinces administratīvais centrs. Pilsēta atrodas 140 km uz dienvidaustrumiem no Madrides.

Pilsētas vēsturiskais centrs un Kvenkas aizsargmūris ir iekļauts UNESCO Pasaules mantojuma sarakstā. Aizsargmūris tika uzbūvēts Kordovas kalifāta laikā un tas ir neparasti labi saglabājies. Pēc 12. gadsimta, kad pilsētu iekaroja kastīlieši tā kļuva par karalisko pilsētu un bīskapijas centru. Pilsētā tika izbūvēta Kvenkas katedrāle, pirmā gotiskā katedrāle Spānijā, un slavenās *[[Casas colgadas]]*.

## Atsauces

## Ārējās saites
1953. gada Latvijas čempionāts šahā

**1953. gada Latvijas šaha čempionāts** - Latvijas PSR 10. šaha čempionāts vīriešiem un Latvijas PSR 7. šaha čempionāts sievietēm.

## Turnīra gaita
Latvijas PSR 10. šaha čempionāts vīriešiem notika no 20. februāra līdz 22. martam 1953. gadā Rīgā. Par čempionu jau trešo gadu pēc kārtas kļuva Latvijas Valsts Universitātes I kursa students - šoreiz tas bija Mihails Tāls. Tas bija pirmais nopietnais nākamā lielmeistara un pasaules čempiona panākums. Otro vietu ieņēma pieredzējušais meistars Aleksandrs Koblencs, bet trešais bija cits nākamais lielmeistars Aivars Gipslis. Arī vietās aiz goda pjedestāla ierindojās gados jaunie šahisti - Jānis Klovāns un Marks Pasmans. Neveiksmīgs turnīrs izvērtās iepriekšējā gada čempionam Jānim Kļaviņam, kurš daudz punktu zaudēja cīņās ar turnīra pastarīšiem un palika tikai 11. vietā.

Latvijas PSR 7. šaha čempionātā sievietēm 1953. gadā piedalījās 14 šahistes no Rīgas, Daugavpils, Liepājas un Limbažiem. Uzvaru diezgan viegli izcīnīja Milda Lauberte, kura ieguva savu sesto Latvijas PSR čempiones titulu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1953. gada Latvijas PSR 10. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* A.Koblencs "Šaha cīņu virpulī", Rīga, LVI, 1963.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
* "Šaha turnīri un mači", Rīgas centrālā šaha un dambretes kluba biļetens, Nr. 1 - 3, Rīga, 18.03.1953 - 26.04.1953.
Franks Rommels

**Franks Rommels** (; dzimis ) ir vācu skeletonists.

Ar skeletonu nodarbojas kopš 1998. gada, nacionālās izlases sastāvā ir kopš 2002. gada. Piedalījies divās Olimpiskajās spēlēs (, ). 2006. gadā Turnīrā izcīnījis 24. vietu, savukārt 2010. gadā Vankūverā — 7. vietu. Izcīnījis vairākas medaļas Pasaules čempionātos. 2008. un 2011. gada skeletona sacensībās izcīnījis bronzu, 2012. gadā — sudrabu. Jauktajā stafetē izcīnījis zeltu 2009. gadā un sudrabu 2011. gadā. Veiksmīgi startējis Pasaules kausā — 2011.—2012. gada sezonā izcīnījis 2. vietu.

## Atsauces

## Ārējās saites

* FIBT profils
Pasaules čempionāts šosejas riteņbraukšanā — grupas brauciens vīriešiem

**Pasaules čempionāts šosejas riteņbraukšanā — grupas brauciens** ir ikgadējs pasaules čempionāts šosejas riteņbraukšanā, kuru organizē Starptautiskā Riteņbraukšanas savienība (UCI).

## Medaļu ieguvēji
Tikai seši riteņbraucēji ir nākamajā gadā aizstāvējuši savu iegūto titulu: Žoržs Ronse (Beļģija, 1928–29); Riks Van Stēnbergens (Beļģija, 1956–57); Riks van Lojs (Beļģija, 1960–61); Džanni Bunjo (Ittālija, 1991–92); Paolo Betīni (Itālija, 2006–07); Peters Sagans (2015—17, divreiz). Sagans ir vienīgais, kam izdevies uzvarēt trīs reizes pēc kārtas.

Visvairāk medaļu — septiņas ir izcīnījis Spānijas pārstāvis Alehandro Valverde, (sudrabs 2003. un 2005. gadā, 4 bronzas medaļas — 2006., 2012—2014. gadā un visbeidzot zelta medaļa 2018. gadā 38 gadu vecumā).

2000. gadā zelta medaļu izcīnīja Latvijas sportists Romāns Vainšteins, kas ir vienīgā medaļa Latvijas sportistiem šajā kategorijā.

### Medaļas pēc valsts

;Piezīmes
*
*

## Atsauces
The History Channel: Battle for the Pacific

***The History Channel: Battle for the Pacific*** ir pirmās personas šaujamspēle, ko izstrādājis *[[Cauldron HQ]]* un izdevis *[[Activision Value]]*, PC un *[[Xbox 360]]*, *[[PlayStation 3]]*, Wii un *[[PlayStation 2]]* konsolēm. Spēle balstīta uz Otrā pasaules kara notikumiem un kaujām, kas risinājās Klusā okeāna reģionā. Izdota ASV 2007. gada novembrī.

## Ārējās saites
* GameSpot
1954. gada Latvijas čempionāts šahā

**1954. gada Latvijas šaha čempionāts** - Latvijas PSR 11. šaha čempionāts vīriešiem un Latvijas PSR 8. šaha čempionāts sievietēm.

## Turnīra gaita
Latvijas PSR 11. šaha čempionāts vīriešiem notika no 12. februāra līdz 14. martam 1954. gadā Rīgā. Čempiona godā ceturto gadu pēc kārtas tika Latvijas Valsts Universitātes I kursa students - šoreiz tas bija Jānis Klovāns, kurš pašā finišā apsteidza Aivaru Gipsli un iepriekšējā gada čempionu Mihailu Tālu. Nevienam no uzvarētāju trijotnes vēl nebija 20 gadu. Nākamās vietas aiz medaļu ieguvējiem ieņēma iepriekšējo gadu uzvarētāji Jānis Kļaviņš un Marks Pasmans.

Latvijas PSR 8. šaha čempionātā sievietēm 1954. gadā piedalījās 13 šahistes no Rīgas, Ventspils, Daugavpils, Valmieras un Limbažiem. Pēc 9 kārtām Milda Lauberte bija ieguvusi 8,5 punktus, un likās, ka jautājums par uzvarētāju ir izšķirts. Taču pēc diviem neizšķirtiem nākamajās kārtās Lauberti panāca čempionāta debitante Zāra Nahimovska. Abu sāncenšu savstarpējā partija priekšpēdējā kārtā beidzās neizšķirti, un oktobra beigās bija jārīko 6 partiju papildus mačs, lai noskaidrotu uzvarētāju. Tajā Nahimovska pierādīja, ka arī Latvijas sieviešu šahā ir perspektīvas jaunās šahistes. Tomēr pēc neveiksmīga papildus mača sākuma Lauberte spēja ne tikai atspēlēties, bet arī uzvarēt izšķirošo partiju. Rezultāts 3,5:2,5 nodrošināja Laubertei septīto Latvijas PSR čempiones titulu.

## Citāti

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

:

## Atsauces

## Ārējās saites
*  1954. gada Latvijas PSR 11. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* A.Koblencs "Šaha cīņu virpulī", Rīga, LVI, 1963.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
* "Šaha turnīri un mači", Rīgas centrālā šaha un dambretes kluba biļetens, Nr. 1 - 4, Rīga, 22.04.1954 - 05.08.1954.
Austrumkrasta hokeja līga

**Austrumkrasta hokeja līga** (; **ECHL**) ir profesionāla hokeja līga ASV, kas izveidota 1988. gadā.

ECHL un AHL ir vienīgās divas profesionālās hokeja līgas, uz kurām saskaņā ar NHL un NHL Spēlētāju asociācijas līgumu ir atļauts nosūtīt spēlētāju ar NHL līgumu.

Sākot ar 2024.–2025. gada sezonu, 30 no 32 NHL komandām bija saistītas ar kādu ECHL komandu, un tikai Columbus Blue Jackets un Otavas Senators nebija šādas komandas. NHL komandas dažreiz aizdod spēlētājus ECHL komandām, ar kurām tām nav sadarbības līgumu, lai tie attīstītos un palielinātu spēlētāju spēles laiku.

Līgas regulārā sezona parasti sākas oktobrī un beidzas aprīlī, kam seko Kellija kausa izslēgšanas spēles. Pašreizējie izslēgšanas spēļu čempioni ir Floridas "Everblades" 2024. gadā.
## Atsauces

## Ārējās saites
* Līgas oficiālā mājaslapa
Ērls Boikinss

**Ērls Antuāns Boikinss** (; dzimis ) ir profesionāls amerikāņu basketbolists, spēlē saspēles vadītāja pozīcijā. Pašlaik (2013) ir bez kluba. Ar augumu 165 cm Ē. Boikinss ir otrais visu laiku īsākais spēlētājs NBA vēsturē pēc Magsija Bougsa (160 cm).

Profesionāla spēlētāja karjeru uzsācis 1998. gadā Kontinentālās basketbola asociācijas kluba Rokfordas "Lightning" sastāvā. Kopš 1999. gada spēlējis vairākos NBA klubos, ilgāko laika posmu aizvadot Denveras "Nuggets" klubā, kura sastāvā bija no 2003.—2004. gada sezonas sākuma līdz 2006.—2007. gada sezonas vidum. 2008.—2009. gada sezonu aizvadīja Itālijā, Boloņas "Virtus" sastāvā. 2004.—2005. gada sezonā Ē. Boikinss bija NBA Rietumu konferences līderis soda metienu precizitātē. Kopš 2012. gada marta pārstāv Hjūstonas "Rockets".

## Ārējās saites
Diabolical Pitch

***Diabolical Pitch*** ir *[[Grasshopper Manufacture]]* izstrādāta un *[[Microsoft Studios]]* īpaši *[[Xbox 360]]* konsolei izdota beisbola darbības spēle. Sākuma spēli bija plānots izdot 2011. gada beigās, bet vēlāk tā tika atlikta un iznāca 2012. gada aprīlī. Spēle izmanto *[[Kinect]]* kustību uztvērēja perifēro ierīci.

## Ārējās saites
* GameSpot
Berija sala

**Berija sala** (, ) ir ap 350 m gara un 170—260 m plata klinšaina saliņa Margeritas līča austrumos Antarktīdā. Atrodas Debenema salu arhipelāgā starp Barbaras un Braiena salam. Saliņu atklāja Britu Greiema Zemes ekspedīcija 1936. gada februārī un nosauca par godu austrāliešu ģeogrāfa Frenka Debenema vecākajam dēlam Kenetam Berijam Lemprjē Debenemam *(Kenneth Barry Lempriere Debenham)*.

Salā 1937. gadā tika ierīkota viena no Greiema Zemes ekspedīcijas bāzēm — Dienvidu bāze. 1951. gadā Argentīnas polārā ekspedīcija Ernana Puhato vadībā nojauca britu ekspedīcijas bāzes paliekas un izbūvēja Sanmartinas polārstaciju.

## Atsauces

## Ārējās saites
* Debenhema salu karte
Sonic Riders: Zero Gravity

***Sonic Riders: Zero Gravity*** ir *[[Sonic Team]]* izstrādāta un *[[Sega (uzņēmums)|Sega]]* *[[PlayStation 2]]* un *[[Wii]]* konsolēm izdota ātrumsacīkšu spēle. Tā ir *[[Sonic the Hedgehog (sērija)|Sonic the Hedgehog]]* sērijas piektā sacensību spēle. *PlayStation 2* versija nav izdota Japānā. 2010. gadā spēlei izdota nākamā daļa — *[[Sonic Free Riders]]*.

## Ārējās saites
* Spēles oficiālā lapa izstrādātāju vietnē
Vastselīna (nozīmju atdalīšana)

**Vastselīna** var būt:

* Vastselīna () — apdzīvota vieta Veru apriņķī, Igaunijā;
* Vastselīnas pils () — viduslaiku pils, mūsdienās pilsdrupas;
* Vanavastselīna () — apdzīvota vieta Veru apriņķī, Igaunijā (agrāk Neihauzene ().

## Skatīt arī
* Vastselīnas pagasts
Bžozovas apriņķis

**Bžozovas apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Žešovas, Pšemislas, Sanokas, Krosno un Stšižovas apriņķiem. 

Apriņķa platība ir 540.39 kvadrātkilometri. Kopš 2006. gada tā kopējais iedzīvotāju skaits ir 65 254, no kuriem 7 699 iedzīvotāji dzīvo Bžozovā, bet laukos dzīvo 57 555.

## Apskates objekti
*Bliznes baznīca (*Kościół Wszystkich Świętych w Bliznem*)

## Galerija

PL-PK_Blizne,_kościół_Wszystkich_Świętych_2014-07-26--09-26-59-001.jpg|Bliznes baznīca
Hermanis Samsons

**Hermanis Samsons** (, dzimis , miris ) bija vācbaltiešu luterāņu mācītājs un teologs, Vidzemes superintendents, Rīgas Akadēmiskās ģimnāzijas profesors un daudzu grāmatu autors.

## Dzīvesgājums
Dzimis 1579. gada 4. martā Rīgas brīvpilsētā sardzes kapteiņa Nīmana Samsona ģimenē. 1583. gadā nomira viņa tēvs un māte apprecējās ar Borisu Depkinu.
1599. gadā viņš sāka studēt Rostokas un Vitenbergas universitātēs. 1605. gadā kļuva par maģistru un mācītāju Vitenbergas baznīcā. Polijas-Zviedrijas kara laikā viņš atgriezās Rīgā un 1608. gadā kļuva par Rīgas Domskolas inspektoru. Šajā laikā viņš bija luterāņu mācītājs bez draudzes. 1609. gada 24. jūnijā Samsons apprecēja Helēnu Hartmani, Rīgas tirgotāja Bruno Hartmaņa meitu. 1611. gadā Samsons kļuva par Doma baznīcas mācītāju, bet 1616. gadā par Pētera baznīcas virsmācītāju. Samsons bija pazīstams kā labs Bībeles pazinējs (saukts *Herculles biblicus*) un ass Romas katoļu baznīcas, īpaši jezuītu pretinieks. 1619. gada 16. jūnijā viņam piedzima dēls, kuru arī nosauca par Hermani. Meita Elizabete dzima ap 1622. gadu. 1621. gadā pēc Rīgas ieņemšanas Samsons teica apsveikšanas sprediķi Zviedrijas karalim Gustavam II Ādolfam, kurš, savukārt, 1622. gadā iecēla Hermani Samsonu par Vidzemes superintendentu (1622–1643). 1631. gadā Rīgas rāte pēc viņa priekšlikuma uz Domskolas bāzes pilsētā dibināja Akadēmisko ģimnāziju, un Samsons kļuva par šīs ģimnāzijas rektoru un profesoru, un pasniedza studentiem teoloģiju. 1633. gadā pēc Virskonsistorijas nodibināšanas kļuva par tās viceprezidentu. Hermaņa Samsona darbība bija pienācīgi novērtēta un 1640. gadā viņš tika iecelts muižnieku kārtā ar vārdu *Samson von Himmelstierna*. Hermanis Samsons miris Rīgā 1643. gada 16. decembrī.
thumb|250px|Hermanis Samsons sagaida Gustavu II Ādolfu. Rīgas Doma vitrāža (fragments). 1885. gads.

## Atspoguļojums kultūrā
Minhenes Karaliskā stikla glezniecības darbnīca Rīgas Domam 1885. gadā pagatavoja vitrāžu "„Rīgas delegācija sveic Zviedrijas karali Gustavu II Ādolfu 1621. gada 25. septembrī”". Tajā attēlots Hermanis Samsons, kurš kopā ar delegāciju sagaida Gustavu II Ādolfu.

Hermanis Samsons ir viens no varoņiem Rutku Tēva vēsturiskajā romānā "Trīs vella kalpi", kā arī Rīgas Kinostudijas 1970. gada filmā "Vella kalpi" un 1972. gada filmā "Vella kalpi Vella dzirnavās". Filmās Samsona lomu spēlē Kārlis Sebris.

## Darbi
* 1611. — "*Enchiridion articulorum fidei etc.*" 
* 1615. — "*Anti Jesuita*" (2 daļas)
* 1617. — "*Abfertigung und Ableinung der 102 Evangelischen Warheite, welche die Jesuiten ... zusammengeraspelt usw *".
* 1625. — "*Himmelische Schatzkammer*" (sprediķi, 3 sējumi)
* 1626. — "*Neun auserlesene und wohlgegründete Hexenpredigten*"
u.c.

## Atsauces

## Ārējās saites
* Uģis Sildegs "Dažādais Samsons"
Bžozova

**Bžozova** () ir pilsēta Polijas dienvidaustrumos, Piekarpatu vojevodistē uz austrumiem no Krosno. Pilsēta dibināta 14. gadsimta vidū. 17. gadsimtā panīka. No 14. gadsimta līdz 19. gadsimtam piederēja Pšemislas bīskapiem, kuri bieži šeit rezidēja.

## Atsauces

## Ārējās saites
1955. gada Latvijas čempionāts šahā

**1955. gada Latvijas šaha čempionāts** - Latvijas PSR 12. šaha čempionāts vīriešiem un Latvijas PSR 9. šaha čempionāts sievietēm.

## Turnīra gaita
Latvijas PSR 12. šaha čempionāts vīriešiem notika no 14. janvāra līdz 12. februārim 1955. gadā Rīgā. Par čempionu jau piekto gadu pēc kārtas kļuva Latvijas Valsts Universitātes I kursa students - šoreiz tas bija Aivars Gipslis, kurš aizvadīja turnīru bez zaudējumiem un par 1,5 punktu apsteidza Mihailu Tālu. Neveiksmīgi spēlēja iepriekšējā gada uzvarētājs Jānis Klovāns, kas palika 8. vietā.

Latvijas PSR 9. šaha čempionātā sievietēm 1955. gadā cīņa par uzvaru ritēja starp Mildu Lauberti un Āriju Jansoni. Abas cīnījās bez zaudējumiem un finišu sasniedza vienlaicīgi. Otro gadu pēc kārtas uzvarētāja bija jānoskaidro 6 partiju papildus mačā, kurā krietni labāka bija Lauberte - 3,5:1,5. Tas viņai bija jau astotais Latvijas PSR čempiones tituls pēc kārtas. Jāatzīmē, ka sieviešu turnīrā netika izspēlētas 12 partijas, jo turnīru nepabeidza iepriekšējā gada vicečempione Zāra Nahimovska un Marija Aleksandrova. Tā kā viņas bija izpēlējušas vairāk nekā pusi no iespējamām partijām, tad viņu rezultāti netika anulēti, bet atlikušajās partijās tika ieskaitīti zaudējumi.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

:

## Ārējās saites
*  1955. gada Latvijas PSR 12. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* A.Koblencs "Šaha cīņu virpulī", Rīga, LVI, 1963.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
Popervāle

**Popervāle** () ir ciems Talsu novada Lubes pagastā. Izvietojusies pagasta dienvidos Mazrojas krastā  no pagasta centra Anužiem,  no novada centra Talsiem un  no Rīgas.

## Vēsture
thumb|left|Popervāles muižas kungu māja 20. gadsimta sākumā.
Apdzīvotā vieta izveidojusies pie bijušās Popervāles muižas (*Pappe Arwalen*, *Popsch Erwalen*, *Poperwalen*) centra. Muiža vēstures dokumentos pirmo reizi minēta 1582. gadā, kad hercoga Magnusa laikā izlēņota Piltenes apgabala rakstvedim P. Gekem. Popervāles muižas komplekss (pils celta 1808. gadā) ir vietējas nozīmes arhitektūras piemineklis.

## Atsauces

## Ārējās saites
Pilis.lv Popervāles muiža
1957. gada Latvijas čempionāts šahā

**1957. gada Latvijas šaha čempionāts** - Latvijas PSR 14. šaha čempionāts vīriešiem un Latvijas PSR 11. šaha čempionāts sievietēm.

## Turnīra gaita
Latvijas PSR 14. šaha čempionāts vīriešiem notika no 1. līdz 31. martam 1957. gadā Rīgā. Trešo gadu pēc kārtas par čempionu kļuva Aivars Gipslis, kura pārākums bija neapšaubāms. Otro un trešo vietu dalīja pieredzējušais meistars Aleksandrs Koblencs un jaunās paaudzes šahists Andrejs Pētersons.

Latvijas PSR 11. šaha čempionāts sievietēm notika 1957. gadā Rīgā. Čempionātā ārpus konkurences piedalījās starptautiskā meistare Olga Ignatjeva (Maskava). Lai gan viešņa uzvarēja ļoti pārliecinoši, līdz pēdējai kārtai pirmās vietas liktenis nebija izšķirts. Tikai zaudējums savstarpējā spēlē atstāja Mildu Lauberti otrajā vietā. Tomēr šis panākums viņai deva jau desmito pēc kārtas Latvijas PSR čempiones titulu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1957. gada Latvijas PSR 14. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
* "Šaha turnīri un mači", Rīgas centrālā šaha un dambretes kluba biļetens, Nr. 1 - 6, Rīga, 10.12.1956 - 04.06.1957.
1956. gada Latvijas čempionāts šahā

**1956. gada Latvijas šaha čempionāts** - Latvijas PSR 13. šaha čempionāts vīriešiem un Latvijas PSR 10. šaha čempionāts sievietēm.

## Turnīra gaita
Latvijas PSR 13. šaha čempionāts vīriešiem notika no 6. februāra līdz 5. martam 1956. gadā Rīgā. Beidzot tika pārtraukta piecu gadu ilgā tradīcija, ka čempionātos uzvar Latvijas Valsts Universitātes I kursa students, un iepriekšējais čempions nespēj aizstāvēt savu titulu. Aivars Gipslis otro gadu pēc kārtas uzvarēja ļoti pārliecinoši. Viņš par 2 punktiem apsteidza savus tuvākos konkurentus Israelu Zilberu un Jāni Kļaviņu, kuri ierindojās otrajā un trešajā vietā.

Latvijas PSR 10. šaha čempionāts sievietēm notika no 28. janvāra līdz 19. februārim 1956. gadā Rīgā. Atšķirībā no iepriekšējiem gadiem Mildas Laubertes pārākums nebija apstrīdams, un viņa pārliecinoši izcīnīja savu devīto Latvijas PSR čempiones titulu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1956. gada Latvijas PSR 13. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
Alfredo Binda

**Alfredo Binda** ( — ) bija Itālijas riteņbraucējs 1920. un 1930. gados, vēlākais Fausto Kopi un Džino Bartali treneris. Binda bija pirmais sportists, kuram izdevās vairākas reizes uzvarēt *[[Giro d'Italia]]*. Viņš laika posmā no 1925. līdz 1933. gadam uzvarēja piecas reizes, mainot veidu, kā tika brauktas daudzdienu sacensības. Izskatīgs, izturīgs un talantīgs, Alfredo Binda nešaubīgi bija pirmā *Giro d'Italia* superzvaigzne. Savā laikā populārs braucējs, Binda kļuva par paraugu mūsdienu daudzdienu kopvērtējuma uzvarētāju kandidātiem krietni izceļoties uz sava laika fona. Riteņbraukšanai viņš atstāja mantojumu ar spēju kombinēt viendienas klasiku braucēja spēku ar neticamu kalnos braukšanas spēju.

Binda trīs reizes uzvarējis Pasaules čempionātā, piecas reizes *Giro d'Italia*, divas reizes Milāna – Sanremo un četras reizes *[[Giro di Lombardia]]*. Viņa *Giro* titulu rekordu 1953. gadā spēja atkārtot tikai cits leģendārs itāliešu braucējs, Fausto Kopi un 1974. gadā Edijs Merkss, bet tas joprojām nav pārspēts.

Lai arī viņš ir dzimis Čitiljo pie Varēzes, Binda bērnību pavadīja Nicā, Francijas dienvidos. Apgūstot celtniecības apmešanas darbus, Binda lielu daļu sava brīvā laika pavadīja velotrekā. Viņš bija īsts riteņbraukšanas talants, vispusīgs braucējs, spēcīgs gan kalnos, gan individuālajā braucienā.

## Atsauces

## Ārējās saites
Anuži

**Anuži** ir ciems Talsu novada Lubes pagastā, pagasta centrs. Izvietojies pagasta dienviddaļā pie autoceļa P126  no novada centra Talsiem un  no Rīgas.

Apdzīvotā vieta izveidojusies padomju gados netālu no Ošu pusmuižas *(Oschen)* centra (tagad ciema ziemeļu daļa Ošciems) pie Anužu mājām kā kolhoza «Cīņa» un ciema padomes centrs. Anužos atrodas pagasta pārvalde, tautas nams, bibliotēka, Lubes pasta nodaļa.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
2010. gada Brazīlijas Grand Prix

**2010. gada [[Brazīlijas Grand Prix|Brazīlijas ''Grand Prix'']]** izcīņa notika 2. novembrī Brazīlijā. Uzvaru izcīnīja Sebastiāns Fetels, otrais finišēja Fetela komandas biedrs Marks Vebers, trešais - Fernando Alonso.

## Kvalifikācija

Piezīmes
#  – Buemi saņēma piecu starta vietu sodu par sadursmi ar Gloku Korejas sacīkstē
#  – Sutils saņēma piecu starta vietu sodu par sadursmi ar Kobajaši Korejas sacīkstē

### Rezultāti

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Jurijs Bespalovs

**Jurijs Bespalovs** (dzimis , miris ) bija Latvijas uzņēmējs un futbola funkcionārs, FK Ventspils prezidents.

## Biogrāfija
Absolvējis Latvijas Valsts universitāti. Vadījis un bijis līdzīpašnieks vairākām tranzītbiznesa kompānijām. Darbojies arī uzņēmumos "Ventamonjaks" kā valdes loceklis un "Ventamonjaks serviss" kā padomes priekšsēdētājs. Iekļauts Latvijas miljonāru sarakstos. Laikā no dibināšanas brīža 1997. gadā līdz 2005. gadam J. Bespalovs bija FK Ventspils viceprezidents (prezidenta pienākumus pildīja Oļegs Stepanovs). 

Pēc tam līdz pat savai nāvei 2012. gadā viņš bija kluba prezidents. Tāpat bijis valdes loceklis vairākās biedrībās, tai skaitā Latvijas Futbola federācijā, biedrībā "Ventspils olimpiskā cerība", Ventspils jauniešu futbola klubā un vingrošanas klubā "Ventspils".

Miris  no akūtas sirds mazspējas.

## Atsauces
Bespalovs

**Bespalovs** (; sieviešu dzimtē Bespalova (*Беспалова*)) ir krievu cilmes uzvārds. Cilvēki ar šo uzvārdu:
* Jurijs Bespalovs (1960—2012) — Latvijas uzņēmējs;
* Vladimirs Bespalovs (1988) — Latvijas futbolists.
Žaks Lakāns

**Žaks Lakāns** (; dzimis , miris ) bija franču psihoanalītiķis un psihiatrs, kuram ir liels ieguldījums psihoanalīzes un filozofijas attīstībā un kas tiek dēvēts par "vispolēmiskāko psihoanalītiķi kopš Freida". Sniedzot gadskārtējus seminārus Parīzē no 1953. līdz 1981. gadam, Lakāns ietekmēja daudzus 1960. un 1970. gadu intelektuāļus, it īpaši poststrukturālisma filozofus. Lakāns sevi uzskatīja par freidistu, viņa starpdisciplinārais darbs bija vērsts uz bezapziņas, kastrācijas kompleksa, ego, identifikācijas un valodas kā subjektīvas uztveres pētījumiem.

## Atsauces

## Ārējās saites
Ahtium

thumb|right|300px|''Talvivaara'' teritorija 2013. gadā
***Ahtium Oyj*** (līdz 2017. gadam ***Talvivaaran Kaivososakeyhtiö Oyj***, arī ***Talvivaara Mining Company***) bija Somijas uzņēmums, kas nodarbojās ar niķeļa un citu metālu iegūšanu. Dibināts 2004. gadā. 2018. gadā tam pasludināts bankrots.

Uzņēmums tika kotēts Helsinku (kods *TLV*) un Londonas (kods *TALV*) biržā; bija iekļauts *[[FTSE 250]]* indeksā.

## Vēsture
170px|right
No 1977. līdz 1983. gadam Talvivāras apkārtnē Somijas ģeoloģijas dienests atklāja niķeļa iegulas. Minerālu ieguves licence tika piešķirta uzņēmumam Outokumpu. Iegulas bija lielas, bet sliktas kvalitātes, tāpēc tajā laikā metāla ieguve nebija ekonomiski izdevīga. Eksistēja bioizskatošanas tehnoloģija, kuru varētu šeit izmantot, bet tā bija jauna un neizmēģināta lielos apjomos, tāpēc uzņēmums neriskēja to pielietot.

2000. gados *Outokumpu* mainīja stratēģiskos plānus un atteicās no savām raktuvēm. Talvivāras depozīta ieguves tiesības 2004. gadā tika pārdots bijušajam darbiniekam Pekam Perē (*Pekka Perä*) par diviem eiro.

*Talvivaaran Kaivososakeyhtiö* tika dibināts 2004. gadā. Tas no *Outokumpu* ieguva niķeļa raktuves Sotkamo, Somijas austrumos.

2005. gadā tika sākta bioizskatošanas pilotprojekta celtniecība. Metāla ieguves izmēģināšana notika 2006. gadā no marta līdz septembrim. Sotkamo raktuvēs metāla iegūšana sākās 2008. gada oktobrī.

2007. gadā *Talvivaara* akcijas tika izliktas Londonas biržā; 2009. gadā — Helsinku biržā. No 2011. gada augusta līdz 2012. gada februārim *Talvivaara* bija OMX Helsinki 25 indeksā.
2010. gadā uzņēmums paziņoja, ka sāks urāna ražošanu no Sotkamo rakšanas procesā iegūtiem blakusiežiem.

2014. gada novembrī bankrotēja meitas uzņēmums *Talvivaara Sotkamo Oy*, kas bija *Talvivaara* galvenais ienākumu avots. Raktuvēs bija notikušas vairākas toksisku metālu piesārņotu atkritumu noplūdes, kas bija drauds vietējiem ūdensceļiem. Uzņēmuma vadības locekļi tika apsūdzēti noziedzīgos nodarījumos videi. Notika ievērojama valdības iesaistīšanās, jo Somijas valdība bija uzņēmuma lielākais īpašnieks ar sabiedrību *[[Solidium]]* (16,7 %). 2015. gadā jaunizveidotais valdības īpašumā esošais uzņēmums *[[Terrafame|Terrafame Oy]]* nopirka *Talvivaara* kalnrūpniecības biznesu. 2017. gada februārī par *Terrafame* 15,5 % kapitāldaļu turētāju kļuva Singapūras *[[Trafigura]]*.

Tā kā *Talvivaara* palika kā bezpeļņas apvalks, tā kreditori pieprasīja, lai mātessabiedrība iesniegtu bankrotu.
2017. gada 28. novembrī uzņēmums pārdēvēts par ***Ahtium Oyj***.
2018. gadā uzņēmumam pasludināts bankrots. 2018. gada 6. martā *Ahtium Oyj* dzēsts no Somijas uzņēmumu reģistra.

## Skatīt arī
* *[[Terrafame]]*

## Atsauces

## Ārējās saites
* Talvivaara vietne , 
* Talvivaara NASDAQ OMX Nordic 
* Talvivaara London Stock Exchange
1958. gada Latvijas čempionāts šahā

**1958. gada Latvijas šaha čempionāts** - Latvijas PSR 15. šaha čempionāts vīriešiem un Latvijas PSR 12. šaha čempionāts sievietēm.

## Turnīra gaita
Latvijas PSR 15. šaha čempionāts vīriešiem notika no 13. aprīļa līdz 11. maijam 1958. gadā Rīgā. Par čempionāta izteiktu favorītu tika uzskatīts Mihails Tāls, kurš nesen bija kļuvis par lielmeistaru un divkārtējo Padomju Savienības čempionu šahā. Tomēr prognozēm nebija lemts piepildīties, lai gan Tāls turnīrā sasniedza savu procentuāli vislabāko rezultātu Latvijas šaha čempionātos. Tikai kopvērtējuma 3. vietā viņu atstāja divi zaudējumi galvenajiem konkurentiem: Aivars Gipslis atspēkoja Tāla nekorekto atklātnes variantu, bet Israels Zilbers atvairīja Tāla nesagatavoto uzbrukumu. Gipslim izdevās pabeigt turnīru bez zaudējumiem, taču finišā Zilbers viņu panāca, un pēc reglamenta bija jāspēlē 4 partiju papildus mačs. Tajā visas partijas beidzās neizšķirti, lai gan cīņa bija saspringta, un 3. partijā mieralīgums tika slēgts tikai pēc 110 gājieniem, kas no abiem partneriem prasīja vairāk nekā 12 stundas. Mačs bija jāturpina līdz pirmajai uzvarai. 6. partijā Gipslis spēlēja ar baltajiem un pēc atklātnes neieguva pārsvaru. Zilbers divas reizes piedāvāja neižšķirtu, taču Gipslis noraidīja pretinieka piedāvājumu un galotnē zaudēja. Zilbers guva minimālu uzvaru ar 3,5:2,5 un izcīnīja Latvijas PSR čempiona nosaukumu.

Latvijas PSR 12. šaha čempionāts sievietēm notika no 23. marta līdz 15. aprīlim 1958. gadā Rīgā. Šoreiz pārtrūka Mildas Laubertes uzvaru sērija Latvijas čempionātos. Lai gan Lauberte nezaudēja nevienu partiju, viņa pirms pēdējās kārtas atpalika no Zāras Nahimovskas par puspunktu. Izšķiroša partija beidzās neizšķirti, un Nahimovska kļuva par Latvijas PSR čempioni. Trešajā vietā ierindojās čempionāta debitante Ilga Dzenīte. Tāpat čempionātā debitēja vēlāk daudzkārtējā Latvijas čempione Vija Rožlapa.

## Citāti

## Latvijas vīriešu šaha čempionāta turnīra tabula
:

:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1958. gada Latvijas PSR 15. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* A.Koblencs "Šaha cīņu virpulī", Rīga, LVI, 1963.
* Ģ.Salmiņš, V.Zemītis "Sudraba važiņa no Stokholmas. Milda Lauberte šaha cīņās", Liepāja, LiePA, 2007, .
* Z.Trenko "Latvijas pirmā šacha karaliene", Rīga, autora izdevums, 2011, .
Boltmuiža

**Boltmuiža** var būt:
* Baltmuižas Eglaines pagastā cits nosaukums
* Baltmuižas Kalupes pagastā cits nosaukums
* Baltmuižas Prodes pagastā cits nosaukums

## Skatīt arī
* Baltmuiža
Debenema salas

**Debenema salas** (, ) nelielu saliņu un klinšu arhipelāgs Margeritas līča austrumos Antarktīdā. Atrodas starp Milrāna salu un Faljēra krastu. Salas atklāja Britu Greiema Zemes ekspedīcijas pārlidojumā 1936. gada 27. februārī; no zemes uzmērīja un nokartēja tā paša gada martā—maijā. Salas nosauktas par godu austrāliešu ģeogrāfam un vienam no ekspedīcijas pārraudzības komitejas locekļiem Frenkam Debenemam. Arhipelāga sešas galvenās salas nosauktas Debenema bērnu vārdos un uz vienas no tām, Berija salas, tika ierīkota ekspedīcijas Dienvidu bāze. Kopš 1951. gada Berija salā darbojas Argentīnas polārstacija Sanmartina. Divas vistālāk austrumos esošās Barbaras un Annas salas mūsdienās pilnīgi vai daļēji klāj kontinentālais ledājs.

## Atsauces

## Ārējās saites
* Debenhema salu karte
Oskars Dirlevangers

**Oskars Pauls Dirlevangers** (;  — ) bija vācu virsnieks, NSDAP un SS biedrs, valsts zinātnes doktors.

## Biogrāfija

Pēc vidusskolas pabeigšanas 1913. gadā kā brīvprātīgais iestājies Vācijas Impērijas armijā. Piedalījies Pirmajā pasaules karā, kur par varonību ieguvis virsnieka dienesta pakāpi, un apbalvots ar II un I pakāpes Dzelzs krustiem.

Pēc kara dienējis brīvkorpusos, kuros karojis līdz pat 1921. gadam. Paralēli studējis universitātē, ieguvis doktora grādu valsts zinātnē. 1923. gadā iestājies NSDAP.

Apsūdzēts, bet vēlāk (1934. gadā) notiesāts uz diviem gadiem par mazgadīgās izvarošanu, kas viņam maksāja doktora grādu, darbu un NSDAP biedra karti. Pēc cietumsoda izciešanas atkal notiesāts par analoģisku nodarījumu un nokļuvis nacistu koncentrācijas nometnē.

Caur augsti stāvošiem nacistu partijas biedriem, ar kuriem viņš bija kopā karojis brīvkorpusos, tiek atbrīvots no koncentrācijas nometnes, lai dotos uz Spāniju, kur Dirlevangers īsu laiku dien Spānijas ārzemnieku leģionā, bet drīz vien jau iestājas Kondora leģionā un nacionālistu pusē piedalās Spānijas pilsoņu karā. 1939. gadā, kad beidzās Spānijas pilsoņu karš, atgriezies dzimtenē.

Otrā pasaules kara laikā komandējis viņa vārdā nosauktu zonderkomandu, kas vēlāk pārtapa par 36. Ieroču SS grenadieru divīziju. Šīs vienības tika formētas no cietumniekiem, koncentrācijas nometnēs ieslodzītajiem un karavīriem, kas bija nokļuvuši soda vienībās. Turklāt Dirlevangera komandētās vienības primāri tika iesaistītas represijās pret civiliedzīvotājiem un partizāniem. Piedalījies pretpartizāņu akcijās Baltkrievijā un Varšavas sacelšanās apspiešanā.

## Ārējās saites
Baltmuiža (Prodes pagasts)

**Baltmuiža** (arī **Boltmuiža**, agrāk **Indrāne**) ir ciems Augšdaugavas novada Prodes pagastā. Izvietojusies pagasta ziemeļdaļā Baltmuižas ezera krastā  no pagasta pārvaldes Subatē,  no Ilūkstes un  no Rīgas.

Apdzīvotā vieta izveidojusies pie bijušās Baltmuižas (Baltās muižas; *Weißensee*, *Baltensee*) centra. Baltmuižas pils ar parku ir vietējas nozīmes arhitektūras piemineklis.

## Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
* Pilis.lv Baltmuiža, Baltā muiža
Jass

**Jass** var būt:
* Koba Jass — latviešu hokejists (dzimis 1990);
* Mareks Jass — latviešu hokejists (dzimis 1976);
* Māris Jass — latviešu hokejists (dzimis 1985).
Koba Jass

**Koba Jass** (dzimis ) ir latviešu hokejists, spēlē uzbrucēja pozīcijā. Pašlaik (2021) pārstāv Latvijas čempionāta vienību Rīgas "Olimp".

Kobas brālis Māris Jass un brālēns Mareks Jass arī ir profesionāli hokejisti. Tēvs Ilgvars Jass ir bijis bokseris, bet māsa Vanesa Jasa — profesionāla basketboliste.

## Karjera
Karjeru sācis 2007. gadā ASK Ogre komandā, kuras sastāvā spēlēja Latvijas čempionātā. 2009.—2010. gada sezonā pārstāvēja Rīgas "Dinamo Juniors" Baltkrievijas Ekstralīgā (bija viens no komandas kapteiņa palīgiem). 2010.—2011. gada sezonā viņš pārstāvēja Liepājas "Metalurga" komandu Baltkrievijas Ekstralīgā un kluba otro komandu Latvijas čempionātā.

2011.—2012. gada sezonā spēlēja Kazahstānas kluba Ustjkamenogorskas "Kazzinc-Torpedo" sastāvā Krievijas Augstākā līgā un Kazahstānas čempionātā. 2012. gada vasarā Jass uz pārbaudes laiku bija pievienojās KHL klubam Rīgas "Dinamo", vietu tās sastāvā gan neizcīnot. Vēlāk rudenī spēlētājs devās uz ECHL klubu Sinsinati "Cyclones", taču arī tā sastāvā Jass nevienu oficiālu spēli neaizvadīja. Sezonas turpinājumā Jass spēlēja Slovākijas Ekstralīgas klubā HK Žilina, kā arī Čehijas Ekstralīgas vienībā HC Kladno.

2013. gada 24. maijā noslēdza divu gadu līgumu ar Liberecas "Bili Tygri". 2013.—14. gada sezonā 33 aizvadītajās spēlēs atzīmējās vien ar sešiem (5+1) rezultativitātes punktiem. 2015.—16. gada sezonu aizvadīja Slovākijas Ekstralīgas klubos HK Skalica un *[[MHC Martin]]*. 2016.—17. gada sezonas ievadā ilgstoši nespēlēja, tad novembra nogalē aizvadīja divas spēles Rīgas "Prizma" sastāvā, uzreiz pēc tam pievienojoties HK Kurbads rindām.

Latvijas hokeja izlases rindās spēlējis , kā arī 2012., 2013. un 2014. gada Pasaules čempionātā.

## Atsauces

## Ārējās saites
Augusts fon Makenzens

**Augusts fon Makenzens** (; dzimis , miris ) bija vācu ģenerālfeldmaršals. Pirmā pasaules kara laikā kļuva par vienu no pazīstamākajiem vācu komandieriem.

## Biogrāfija
Dzimis Prūsijas Saksijas provincē. Ģimnāziju apmeklēja Hallē. 1869. gadā iestājās militārajā dienestā. Piedalījās Francijas—Prūsijas karā. Pēc kara studēja Halles Universitātē, tomēr 1871. gadā atgriezās armijā. No 1891. gada - Vācijas ģenerālštābā Berlīnē, kur ļoti ietekmējās no Alfrēda fon Šlīfena. No 1903. līdz 1908. komandēja 36. divīziju Dancigā.

Sākoties Pirmajam pasaules karam, komandēja XVII armijas korpusu, kas vācu 8. armijas sastāvā piedalījās Tannenbergas kaujā. 1914. gada 2. novembrī tika iecelts par 8. armijas komandieri Paula fon Hindenburga vietā, kas tika iecelts par Austrumu frontes komandieri. Par cīņām Lodzas un Varšavas apkaimē 1914. gada 27. novembrī saņēma Prūsijas augstāko militāro ordeni — *[[Pour le Mérite]]*. 1915. gada aprīlī iecelts par 11. armijas un Armijas grupas "Kijiva" (*Heeresgruppe Kiew*) komandieri, un veiksmīgi ieņēma Pšemislu un Lembergu.

1915. gada oktobrī tika nodibināta armijas grupa "Makenzens" (*Heeresgruppe Mackensen*), kurā ietilpa Vācijas 11. armija, Austroungārijas 3. armija un Bulgārijas 1. armija. Šo armiju vadībā Makenzenam izdevās salauzt Serbijas pretošanos, kaut arī pati Serbijas armija turpināja cīnīties Maķedonijā. Kad Makenzens ieņēma Belgradu, serbi cīnījās tik nikni, ka Makenzens vēlāk uzcēla pieminekli serbu karavīriem. Vēlāk Makenzena spēki cīnījās pret Rumānijas karaspēku Transilvānijā (kopējos spēkus komandēja Ērihs fon Falkenhains). 1916. gada 6. decembrī Makenzena spēki iegāja Rumānijas galvaspilsētā Bukarestē. 1917. gadā Makenzens bija Rumānijas daļas militārais gubernators. Pēc Kerenska ofensīvas 1917. gada jūlijā, Makenzens vēlreiz mēģināja sakaut Rumānijas armiju. Viņam izdevās ieņemt Rumānijas teritorijas daļu, tomēr 1917. gada augustā/septembrī rumāņu spēki guva uzvaru Merešešti kaujā.

Beidzoties Pirmajam pasaules karam, līdz 1919. gada novembrim Makenzens bija karagūsteknis Futogā, Serbijā. 1920. gadā atvaļinājās no armijas. Aktīvi piedalījās kara veterānu organizācijās. Kaut arī nacistu laikā Makenzens dažkārt piedalījās sabiedriskos pasākumos, tomēr līdz mūža galam palika monarhists un nacionālists, bet ne nacists.

## Ārējās saites
Stšižovas apriņķis

**Stšižovas apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Ropčices-Seņdzišovas, Žešovas, Bžozovas, Krosno, Jaslo un Dembicas apriņķiem. 

## Apskates objekti
*Bonaruvkas baznīca (*Cerkiew Opieki Matki Boskiej w Bonarówce*)

## Galerija

Bonarówka_-_cerkiew_Opieki_Matki_Boskiej,_obecnie_kościół.jpg|Bonaruvkas baznīca
Stšižova

**Stšižova** () ir pilsēta Polijas dienvidaustrumos, Piekarpatu vojevodistē uz dienvidrietumiem no Žešovas pie Vislokas upes. Pilsētas pievārtē Otrā pasaules kara laikā atradās viens no Hitlera komandpunktiem - *[[Anlage Süd]]*. Tas tika izmantots tikai vienreiz - 1941. gada 27./28. augustā, kad Hitlers šeit tikās ar Musolīni.
Sintētiskie kanabinoīdi

thumb|230px|Komerciāli izplatīta ''Spice'' paciņa un tās saturs
**Sintētiskie kanabinoīdi** jeb **spaiss** (no  — 'garšvielas') ir psihoaktīvs produkts, kas sastāv no augu un ķīmisku vielu maisījuma, ko lieto, lai iegūtu marihuānas iedarbību. Sugasvārds "spaiss" cēlies no sintētisko kanabinoīdu maisījuma vispopulārākā zīmola nosaukuma *Spice*.

Kad sintētiskos kanabinoīdus pirmoreiz sāka pārdot 2000. gadu sākumā, pastāvēja uzskats, ka marihuānas iedarbība tiek panākta, izmantojot legālu augu maisījumus, tomēr šāds uzskats izrādījās aplams, jo nepastāv tādi augi, kas spētu radīt marihuānai līdzīgu iedarbību. Spaisa iedarbība tiek sasniegta, psihoaktīvi maz aktīvus vai neaktīvus augus sajaucot ar sintētiskiem kanabinoīdiem, kas ir līdzīgi marihuānas aktīvajai vielai — kanabioīdam tetrahidrokanabinolam. Populārākie no tiem ir JWH-018, JWH-073 un HU-210. Šāda veida kanabioīdi uz cilvēka organismu spēj iedarboties tikpat spēcīgi vai vēl spēcīgāk kā THC. Mūsdienās ir pieejami plaši pētījumi par sintētisko kanabinoīdu kaitīgumu veselībai, it īpaši tās spēju izsaukt ilgtermiņa psihozi un citus psihotiskus traucējumus.

Kanabioīdus aktīvi mūsdienās cenšas apkarot un aizliedz visā pasaulē, lai gan ik gadu tiek radīti neskaitāmi jauni kanabioīdi.

## Latvijas normatīvais regulējums
thumb|230px|Sintētisko kanabinoīdu veikals Rīgā 2012. gadā
Latvijā 2013. gada februārī Saeimā atbalstīti grozījumi Ministru kabineta noteikumos par Latvijā kontrolējamajām narkotiskajām vielām, psihotropajām vielām un prekursoriem, ar kuriem būtu jāaizliedz sintētisko kanabinoīdu izplatība. Latvijā ir aizliegti dibenzopirāni — kanabinols un no tā atvasināti savienojumi, izņemot kanabinolu un kanabidiolu, kas hidrēti gredzenā A, aizvietoti (bet ne obligāti) gredzenā B, to homologi ar dažādu oglekļa atomu skaitu aizvietotājā stāvoklī 3, to cis-, trans- un optiskie izomēri, kā arī to hidroksilgrupas atvasinājumi.

## Atsauces
Meditācija

**Meditācija** (no  — 'domāt, apcerēt') ir prakse, kurā praktizējošais indivīds paša spēkiem mēģina ierosināt prāta un apziņas stāvokļa izmaiņas, lai veicinātu garīgu labumu. Tā aptver dažādas garīgas disciplīnas un ir saistīta ar kādu reliģisku tradīciju vai mūsdienu terapiju.

Stoicisma filozofs Marks Aurēlijs nosauca savu galveno darbu "Meditācijas" ().

## Reliģiskas un garīgas meditāciju formas

Hinduistu un budistu rakstos sanskrita djānu () tulko kā meditācija. Hinduismā meditācija ir saistīta ar vairākām jogas formām. Budismā meditācija ir nodarbība, kas veicina skaidru redzējumu par būtību.

[thumb|left|Meditētāji [Ņujorkas parkā]]
[thumb| Meditētājs 19. gs. [Indija|Indijā anonīms]]

Kristīgā meditācija ir saistīta ar mistiķu kontemplācijām un lūgšanām un mūku "dievišķo lasīšanu" ().

[thumb|[Svētie|Svētais Pio no Pjetrelčinas (), Kapucīnu mūks "Grāmatās meklējam Dievu, bet meditācijās Viņu atrodam"]]

19. gs. teozofi ar terminu "meditācija" apcerēja Austrumu kultūrvēsturiskus rakstus un savus garīgos vingrinājumus.

Sūfismā mistiķu dievbijīgās lūgšanas un fiziskus vingrinājumus apzīmē par meditācijām.

thumb|left| Dievbijīgs Sūfistu meditācijas rituāls

## Meditācijas solījums un stāja
Ar meditācijas palīdzību notiekošo varam ieraudzīt tādu, kāds tas patiešām ir.

Teravādas budistu Vipassanas meditācijas rezultāti ir prāta miers, skaidrs redzējums, pašsajūtas un veselības uzlabošana, spēku atgūšana un atklāšana.

Dzenbudismā sēdēšanas meditācija (dzadzens) parasti notiek pa pusstundai un tiek izmantota klasiskā meditācijas poza: kājas sakrustotas, rokas saliktas Mahāmudrā un prāts seko elpošanai.

Latvijā ar kontemplatīvo meditāciju biedrība "Elijas nams" sola palīdzēt visiem, kas vēlas sevi garīgi pilnveidot, atjaunot garīgos spēkus, atrisināt garīgu satricinājumu vai "izdegšanas" radītās problēmas. Biedrības mērķis ir "aktualizēt kristīgās mistikas tradīciju".

Rietumu medicīnā meditatīvas terapijas novērš stresu un sāpes.

## Turpmākai lasīšanai
* Ievads kristīgā meditācijā, Juris Rubenis
*Kas ir meditācija un Kā meditēt, Joga.lv

## Atsauces
Antofagasta

**Antofagasta** (, ) ir ostas pilsēta Čīles ziemeļos, Antofagastas reģiona un Antofagastas provinces administratīvais centrs. 2012. gadā Antofagastā dzīvoja gandrīz 405 tūkstoši iedzīvotāju. Pēc iedzīvotāju skaita Antofagasta ir piektā lielākā pilsēta Čīlē. Attīstīta pārtikas un ķīmiskā rūpniecība, kā arī krāsaino metālu metalurģija. Pilsētā atrodas Antofagastas Universitāte. Pilsēta dibināta .

## Atsauces

## Ārējās saites
Mārtiņa Lutera Halles-Vitenbergas universitāte

**Mārtiņa Lutera Halles-Vitenbergas universitāte** () ir sabiedriski finansēta universitāte Vitenbergā un Hallē, Vācijā. Tā tika dibināta 1817. gadā apvienojot divas universitātes. Senākā no tām tika dibināta 1502. gada 18. oktobrī Vitenbergā, bet otra 1694. gada 1. jūlijā Hallē. Savu pašreizējo nosaukumu Mārtiņa Lutera Halles-Vitenbergas universitāte ieguva 1933. gada 10. novembrī.

## Ar Latviju saistītie studenti
* Jans Kornārijs
* Bazilijs Plīnijs
* Mārtiņš Gīze
* Hermanis Samsons
* Bengts Bengtsons Uksenšerna
* Frīdrihs Bernhards Blaufūss
* Gothards Frīdrihs Stenders
* Johans Gotfrīds Arnts
* Johans Georgs Lēberehts Rihters
* Johans Melhiors Gotlībs Bēzeke
* Johans Kristofs Broce
* Ernests Frīdrihs Okels
* Frīdrihs Gustavs Mačevskis
* Ernests Nauks
* Augusts Bīlenšteins
* Makss Eberts
* Georgs fon Manteifels-Cēge

## Ārējās saites
Zīdkoki

**Zīdkoki** (*Morus*) ir zīdkoku dzimtas ģints koki un krūmi. Sugu skaits dažādos avotos ir atšķirīgs, jo speciālistiem nav vienprātības par atsevišķu sugu izdalīšanu no citām sugām. Zīdkoku sugu skaits svārstās no 10 līdz 16 sugām; dažos avotos ir minēts, ka zīdkoku ģintī ietilpst pat 20 sugas. Zīdkoku dabiskais izplatības areāls ir Austrumāzija un Dienvidaustrumāzija. Dažas zīdkoku sugas, piemēram, melnais zīdkoks (*Morus nigra*), baltais zīdkoks (*Morus alba*) un sarkanais zīdkoks (*Morus rubra*), tiek kultivētas to ēdamo augļu dēļ. Tos kultivē arī, jo zīdkoku lapas savā uzturā lieto zīdtauriņu kāpuri, no kuriem tālāk iegūst zīdu. Zīdkokus audzē arī kā dekoratīvos augus.
Everytime We Touch

**"Everytime We Touch"** ir Vācijas eurodance trio Cascada singls. Singls ir no Cascada pirmā studijas albuma ar tādu pašu nosaukumu — Everytime We Touch. Singls guva ievērojamus panākumus Amerikā, sasniedzot 10. vietu, kā arī 2. vietu Lielbritānijā.

## Singls topos
Cascada singls "Everytime We Touch" pasaules valstu un reģionu topos.

## Ārējās saites

* Dziesmas videoklips Youtube vietnē 
* Cascada oficiālā mājaslapa
Britu Greiema Zemes ekspedīcija

[thumb|250px|Ekspedīcijas Ziemeļu nometne [Vinterailendas salā]]
**Britu Greiema Zemes ekspedīcija** (), zināma arī kā **BGLE**, bija Antarktīdas izpētes ekspedīcija, ko rīkoja no 1934. līdz 1937. gadam. Ekspedīcijas vadītājs bija austrāliešu polārpētnieks Džons Raimils un tās sastāvā bija 16 cilvēki. Ekspedīcijas galvenais kuģis bija trīsmastu burinieks *Penola*, bet lidmašīnas, suņu un lielas daļas aprīkojuma transportēšanai tika izmantots kuģis *Discovery II*. Ekspedīcijas rīcībā bija vienmotora divplāksnis de Havilland Fox Moth.

Ekspedīcijas plānotais mērķis bija apsekot un izpētīt Greiema Zemi, kas tajā laikā tika uzskatīta par vienu no salām ziemeļos no Antarktīdas kontinenta un ko no tā atdala Stefensona šaurums, kas, kā tika uzskatīts, savieno Belinshauzena jūru ar Vedela jūru. Papildus reģiona ģeogrāfiskajai un kartogrāfiskajai izpētei bija plānoti pētījumi arī ģeoloģijā, glacioloģijā, zooloģijā, meteoroloģijā un ornitoloģijā.

Ekspedīcijas budžets bija ļoti pieticīgs un 20&nbsp;000 GBP (ap 400&nbsp;000 GBP pēc mūslaiku aplēsēm) bija iekļauta arī kuģa un lidmašīnas cena.

Ekspedīcijas pirmā gada atbalsta Ziemeļu bāze tika ierīkota nelielajā Vinterailendas salā Argentīnas salu arhipelāgā. Tas bija daudz tālāk ziemeļos, nekā sākotnēji tika plānots, jo problēmas ar kuģa *Penola* papilddzinēju neļāva kuģot tālāk uz dienvidiem.

Problēmas tika novērstas nākamajā gadā un Dienvidu bāze tika ierīkota Berija salā Margeritas līcī. Bāzes ierīkošanai tika izmantoti materiāli no nelietotas vaļu mednieku bāzes Disepšenas salā.
No šīs bāzes arī tika veikta lielākā daļa izpētes un zinātnisko pārgājienu. Lielākā daļa no tiem tika veikta suņu pajūgos un garākais bija 10 nedēļu garumā un ap 500 km tālu uz dienvidiem, kura laikā tika atklāts un apsekota Džordža VI šaurums, kas atdala Aleksandra I salu no kontinenta. Tāpat pārgājiena laikā tika secināts, ka nepastāv šaurums, kas savienotu Belinshauzena un Vedela jūras un Greiema Zeme ir pussala. Tāpat ekspedīcijas vajadzībām intensīvi tika izmantota lidmašīna, kas izrādījās praktisks līdzeklis maršruta izpētei, apsekošanai un pārtikas un degvielas noliktavu ierīkošanai garākiem pārgājieniem. Ekspedīcijas gaitā 1600 km Greiema Zemes piekrastes tika veikta aerofotografēšana un kartēšana.

## Atsauces
Trento

**Trento** (, ) ir pilsēta Itālijas ziemeļos Adidžes upes krastos, Trento provinces un Trentīno-Alto Adidžes/Dienvidtiroles administratīvais centrs. 2011. gadā pilsētā dzīvoja gandrīz 117 tūkstoši iedzīvotāju.

Attīstīta elektrometalurģija, mašīnbūve, ķīmiskā, cementa, stikla rūpniecības, kokapstrāde un pārtikas rūpniecība. Netālu no pilsētas uz Adidžes upes un tās pietekām ir uzceltas hidroelektrostacijas (HES). Attīstīta ir arī tūrisma nozare. Trento ir viens no Alpu kalnu kūrortiem. Daudz muzeju.

## Vēsture
Sākotnēji mūsdienu Trento vietā atradās gallu apmetne. Senās Romas laikā pilsētas nosaukums bija *Tridentum*. 4. gadsimtā Trento kļuva par bīskapa apmešanās vietu. 1027. gadā Svētās Romas impērijas ķeizars Konrāds II Salietis Trento bīskapam piešķīra arī prinča statusu, kas Trento bīskapam bija līdz pat 1803. gadam. No 1524. līdz 1526. gadam Trento notika plaši zemnieku nemieri.

19. gadsimtā Trento atradās Austrijas pakļautībā. 1919. gadā saskaņā ar Senžermēnas līgumu Trento kļuva par daļu no Itālijas.

## Atsauces

## Ārējās saites

* Official homepage of Trento
Miracle

**Miracle** ir vācu deju projekta Cascada singls no grupas debijas albuma Everytime We Touch. Šis singls ir arī uzskatāms par grupas pašu pirmo singlu, to 2004. gadā laida klajā Vācijā ar nosaukumu (I Need A) Miracle, Bet 2006. gadā tā tika izdota arī Eiropā un Amerikā ar nosaukumu Miracle un kļuva par otro top 10 hitu Lielbritānijā.

## Singls topos
Cascada singls "Miracle" pasaules valstu un reģionu topos.
Inazuma Eleven 2

***Inazuma Eleven 2*** ir lomu spēle, ko izstrādājis Level-5 un izdevis Nintendo ekskluzīvi Nintendo DS konsolei. Izdota Japānā 2009. gada oktobrī, bet Eiropā 2012. gada martā. Spēlei ir divas versijas: *Firestorm* un *Blizzard*. Japānā spēlei izdots tiešais turpinājums. Tā nosaukums — Inazuma Eleven 3, domāts Nintendo DS konsolei. 2008. gadā žurnāls CoroCoro Comics sāka publicēt komiksu, kas bāzēts uz datorspēli, bet dažus mēnešus vēlāk OLM Inc. sāka raidīt anime stila animācijas filmu par datorspēli.

## Ārējās saites
* GameSpot
1074. gads

**1074**. () bija parastais gads, kas sākās trešdienā.

## Notikumi

## Dzimuši

* nezināms datums — Kālmāns Grāmatnieks (*Könyves Kálmán*), Ungārijas karalis (miris 1116.)

## Miruši
Kolbušovas apriņķis

**Kolbušovas apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Tarnobžegas, Stalova Volas, Ņisko, Žešovas, Ropčices-Seņdzišovas un Melecas apriņķiem.